text: মহিউদ্দিন আহমেদ (জন্ম: ১০ মে ১৯৪১) বাংলাদেশের মুন্সিগঞ্জ জেলার রাজনীতিবিদ ও মুক্তিযুদ্ধের সংগঠক যিনি তৎকালীন মুন্সিগঞ্জ-৪ আসনের সংসদ সদস্য ছিলেন।
  
  প্রাথমিক জীবন 
  মহিউদ্দিন ১০ মে ১৯৪১ সালে মুন্সিগঞ্জের বাংলাবাজার ইউনিয়নের কাইজ্জার চর গ্রামে জন্মগ্রহণ করেন। তার পিতা ওসমান গনি ও মাতা মলুদা বেগম। তিনি ১৯৬১ সালে মুন্সিগঞ্জ বহুমুখী উচ্চবিদ্যালয় থেকে এসএসসি পাশ করে সরকারী হরগঙ্গা কলেজ থেকে এইচএসসি ও স্নাতক পাশ করেন। পরবর্তীতে তিনি ঢাকা বিশ্ববিদ্যালয়ে লেখাপড়া করেন।
  
  রাজনৈতিক জীবন 
  মহিউদ্দিন তিনবার কেন্দ্রীয় ছাত্রলীগের ক্রীড়া সম্পাদক ছিলেন। তিনি মুন্সিগঞ্জ জেলা আওয়ামী লীগ সভাপতি ও মুন্সিগঞ্জ জেলা পরিষদ চেয়ারম্যান। শেখ মুজিবুর রহমানের চীফ সিকিউরিটি অফিসার ছিলেন তিনি।  ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও মুক্তিযুদ্ধসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। ১৯৮৬ সালের তৃতীয় জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন মুন্সিগঞ্জ-৪ আসন থেকে সংসদ সদস্য নির্বাচিত হন।
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:১৯৪১-এ জন্ম
  বিষয়শ্রেণী:মুন্সিগঞ্জ জেলার রাজনীতিবিদ
  বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তিবর্গ
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:তৃতীয় জাতীয় সংসদ সদস্য
  বিষয়শ্রেণী:সরকারি হরগঙ্গা কলেজের প্রাক্তন শিক্ষার্থী
  বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
title: মহিউদ্দিন আহমেদ (মুন্সিগঞ্জের রাজনীতিবিদ)